62023TO1165_INF
Digriet tal-Qorti Ġenerali (Is-Seba’ Awla) tal‑25 ta’ Frar 2025 – ePURE u Pannonia Bio vs Il-Parlament u Il‑Kunsill
(Kawża T‑1165/23)
“Rikors għal annullament – Enerġija – Regolament (UE) 2023/1805 – Dispożizzjoni li skontha l-bijokarburanti prodotti minn għelejjel tal-ikel u tal-għalf jitqiesu li għandhom l-istess fatturi ta’ emissjoni bħal-linja ta’ produzzjoni l-inqas favorevoli għal dan it-tip ta' karburant – Nuqqas ta’ inċidenza individwali – Inammissibbiltà”
1.
Rikors għal annullament – Persuni fiżiċi jew ġuridiċi – Atti li jikkonċernawhom direttament u individwalment – Inċidenza individwali – Kriterji – Regolament dwar l-użu ta’ karburanti rinnovabbli u b’livell baxx ta’ emissjonijiet tal-karbonju fit-trasport marittimu – Regolament li jimponi limitazzjoni fuq l-intensità tal-gassijiet serra (GHG) tal-enerġija użata abbord bastiment – Metodu ta’ kalkolu tal-intensità tal-GHG – Bijokarburanti prodotti minn għelejjel tal-ikel u tal-għalf – Kalkolu tal-intensità tal-gassijiet serra abbażi tal-fatturi ta’ emissjoni tal-linja ta’ produzzjoni l-inqas favorevoli għal dan it-tip ta’ karburant – Rikors għal annullament ippreżentat minn produttur u fornitur fl-Unjoni ta’ etanol rinnovabbli prodott minn għelejjel, skart u residwi – Assenza ta’ inċidenza individwali – Inammissibbiltà
(Ir-raba’ paragrafu tal-Artikolu 263 TFUE; Regolament 2023/1805 tal-Parlament Ewropew u tal-Kunsill, Artikolu 10(1)(a))
(ara l-punti 21 sa 26, 31 sa 36, 55, 67 u 68)
2.
Rikors għal annullament – Persuni fiżiċi jew ġuridiċi – Atti li jikkonċernawhom direttament u individwalment – Inċidenza individwali – Kriterji – Regolament dwar l-użu ta’ karburanti rinnovabbli u b’livell baxx ta’ emissjonijiet tal-karbonju fit-trasport marittimu – Regolament li jimponi limitazzjoni fuq l-intensità tal-gassijiet serra (GHG) tal-enerġija użata abbord bastiment – Metodu ta’ kalkolu tal-intensità tal-GHG – Bijokarburanti prodotti minn għelejjel tal-ikel u tal-għalf – Kalkolu tal-intensità tal-gassijiet serra abbażi tal-fatturi ta’ emissjoni tal-linja ta’ produzzjoni l-inqas favorevoli għal dan it-tip ta’ karburanti – Rikors għal annullament ippreżentat minn assoċjazzjoni komposta fil-parti l-kbira minn membri li jipproduċu u jipprovdu l-etanol rinnovabbli fl-Unjoni – Assenza ta’ inċidenza individwali –Inammissibbiltà
(Ir-raba’ paragrafu tal-Artikolu 263 TFUE; Regolament 2023/1805 tal-Parlament Ewropew u tal-Kunsill, Artikolu 10(1)(a))
(ara l-punti 21 sa 26, u 56 sa 68)
Dispożittiv
1)
Ir-rikors huwa miċħud bħala inammissibbli.
2)
Ma hemmx lok li tingħata deċiżjoni dwar it-talbiet għal intervent mill-Kummissjoni Ewropea kif ukoll mir-Renewable Fuels Association.
3)
ePURE, de Europese Producenten Unie van Hernieuwbare Ethanol, u Pannonia Bio Zrt. huma kkundannati jbatu l-ispejjeż tagħhom stess kif ukoll dawk tal-Parlament Ewropew u tal-Kunsill tal-Unjoni Ewropea, bl-eċċezzjoni ta’ dawk sostnuti minn dawn tal-aħħar fir-rigward tat-talbiet għal intervent.
4)
Il-Parlament, il-Kunsill u l-applikanti oħra li jintervjenu li jissemmew fil-punt 2 ta’ dan id-dispożittiv għandhom ibatu l-ispejjeż tagħhom stess relatati mat-talbiet għal intervent.